ซีไอเอ็มบี’รุก2กองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

‘สำรองเลี้ยงชีพเด่นให้เลือกอื้อกองส่วนบุคคลเจาะลูกค้าใหญ่
โพสต์ทูเดย์ — บลจ.ซีไอเอ็มบี เผยปีหน้ารุกหนักตลาดกองทุนสำรองเลี้ยงชีพกองทุนส่วนบุคคล ดึงรูปแบบลงทุนต่างประเทศมาบริหารในไทย 
นายอนุสรณ์ บูรณกานนท์ กรรมการผู้จัดการ บริษัทหลักทรัพย์จัดการกองทุน (บลจ.) ซีไอเอ็มบีพรินซิเพิล เปิดเผยว่า แผนงานในปี 2554 บริษัทจะรุกตลาดธุรกิจกองทุนสำรองเลี้ยงชีพ หรือโพรวิเดนต์ฟันด์ และกองทุนส่วนบุคคลมากขึ้น โดยจะนำการบริหารงานในต่างประเทศเข้ามาบริหารกองทุนสำรองเลี้ยงชีพในไทย ในรูปแบบ Target Date Retirement นอกเหนือจากการลงทุนแบบหลากนโยบายลงทุน หรือ Employee’s Choice เพื่อเป็นอีกหนึ่งทางเลือกให้กับสมาชิก
สำหรับรูปแบบของการลงทุนนั้น สมาชิกจะสามารถกำหนดว่าในช่วงเกษียณต้องการมีเงินก้อนไว้ใช้เท่าไร หรือทาร์เก็ต เดต รีไทร์เมนต์ เช่น ถ้าตอนนี้อายุ 25 ปี และในตอนที่อายุ 60 ปี ตั้งเป้าไว้ว่าจะต้องมีเงินให้ได้ถึง 2 ล้านบาท ซึ่งบริษัทจะมีกองทุนให้เลือกและนำเงินใส่ลงไปในทุกๆ เดือนตลอดระยะเวลาที่เหลือจนถึง 60 ปี เพื่อให้ได้เงินตามเป้าหมายที่ตั้งไว้ 
“เรามีกลุ่มผู้ถือหุ้น 1 ใน 10 ของกองทุนโพรวิเดนต์ฟันด์ใหญ่ที่สุดในสหรัฐอเมริกา มีความชำนาญเชี่ยวชาญด้านเทคโนโลยี ด้านการลงทุนในต่างประเทศจำนวนมาก ทำให้เรามีแนวการบริหารที่จะสามารถสร้างผลตอบแทนให้แก่ผู้ลงทุนได้ ซึ่งที่ผ่านมาได้ศึกษาถึงการบริหารความเสี่ยงของบริษัทแม่ที่สหรัฐอเมริกา เพื่อ พัฒนากองทุนในบ้านเราให้มีศักยภาพและเป็นรูปแบบมาตรฐานเดียวกัน” นายอนุสรณ์ กล่าว
ปัจจุบันบริษัทมีขนาดกองทุนสำรองเลี้ยงชีพประมาณ 2 หมื่นล้านบาท โดยลูกค้าส่วนใหญ่เป็นบริษัทเอกชนกว่า 70% และที่เหลืออีก 30% เป็นลูกค้ารัฐวิสาหกิจ ส่วนกองทุนส่วนบุคคลมีขนาดประมาณ 2,000 ล้านบาท
นายอนุสรณ์ กล่าวว่า กองทุนรวมส่วนบุคคลในปีหน้าจะจับกลุ่มลูกค้าไฮเน็ตเวิร์กมากขึ้น ซึ่งเป็นลูกค้ารายใหญ่ เนื่องจากจะมีการใช้ พ.ร.บ.คุ้มครองเงินฝากในเดือน ส.ค. 2554 ซึ่งจะมีนักลงทุนเข้ามาลงทุนเป็นจำนวนมาก